Сазнали на семинару и применили у пракси

# Основни подаци

Име и презиме: Наташа Вуковић

Email: natasa.n.vukovic@gmail.com

Назив установе у којој радите: ОШ“Др Јован Цвијић“

Место, поштански број и адреса установе:Смедерево,11300, Цвијићева 9

Број програма:\_\_\_\_078\_\_\_\_\_\_\_\_\_ у Каталогу за школску:\_\_2010/2011.\_годину и

Програм број \_\_\_\_621\_\_\_\_\_\_\_\_\_у Каталогу за школску: 2010/2011.годину

или решење министарства:

Датум почетка одржавања семинара: 20. јун 2011.

4. и 5. јун 2011.

# Како је садржај семинара који сте похађали подстакао промене у Вашем раду?

Први семинар који сам навела је из категорије on line семинара, под називом „Е-комуникација и е-сарадња у оквиру школског е-система за подршку настави и школским процесима“ а други „Унапређивање наставне праксе кроз размену професионалних искустава“.

Похађањем првог семинара стекла сам одређено знање о сервисима и алатима за комуникацију и сарадњу и њихову примену у школским процесима. Желела сам да научено применим, бар делимично, у свом одељењу,како бих осавременила наставни процес, сарадњу са ученицима и ван учионице и мотивисала их да стичу знања на један нов,али њима близак начин. Охрабрила ме је чињеница да има колега широм Србије који се упуштају у сличне подухвате са својим ученицима.

# Опис примене знања/вештина стечених на семинару:

Поменути семинари организовани су пред сам крај школске године,тако да нисам могла да реализујем планиране активности. Са ученицима сам раније осмислила име за неку нашу будућу страницу и поделила размишљања о новом начину рада. Да не бих губила време одлучила сам да искомбинујем своје знање,знање стечено на првом и идеје које сам добила на другом семинару и кренем са реализацијом, иако је респуст.

Одлучила сам се за једноставнију варијанту и направила Blog свог одељења на Googlu.Адреса је делимично скривена, јер се не налази у претраживачу. Нисам желела да ученицима отварам налоге без дозволе родитеља и учешћа самих ученика у том процесу. То ћу урадити у септембру,како би сви били тим администратора.Телефоном сам обавестила родитеље и ученике о направљеном Blog-u.За почетак сам поставила фотографије свега што смо радили од првог разреда до краја ове школске године(трећег разреда) распоређено по разредима и часовима,нпр. ПРВИ РАЗРЕД – НАРОДНА ТРАДИЦИЈА; ДРУГИ РАЗРЕД – СРПСКИ ЈЕЗИК, ДРУГИ РАЗРЕД – ЕКСКУРЗИЈА,...Затим сам поставила post – ЧИТАТИ ЈЕ ЛЕПО,и дала предлоге за читање у току лета, ЗАНИМЉИВИ ЗАДАЦИ – за оне који желе математику за време распуста.За нову школску годину планирам постављање постова по предметима – постављање текстова,фотографија које допуњују рад у школи,за додатни рад из математике,о знаменитим личностима,за оне који желе да знају више и наравно по предлозима ученика.

Тренутно ученици имају могућност да активно учествују у стварању Bloga у простору за остављање коментара испод одговарајућег posta.

Кренуло је лепо, имајући у виду да је распуст и да су деца на летовању.

# Опишите како процењујете професионалну добит за себе и на основу чега сте то проценили?

Припадам генерацији која се школовала и почела да ради у прошлом веку.Моје информатичко описмењавање је почело на факултету 1998/99. и од тада се трудим да ухватим корак са временом,да радим на себи, на свом усавршавању, да у свој рад унесем новине које ће допринети пре свега квалитету наставе,да подстакнем дечју радозналост и креативност.Судећи по првим реакцијама ученика и родитеља сигурна сам да ће тако бити.Задовољство мојих ученика и успешно спроведена активност за мене су највећа професионална добит.

# Како процењујете добит за циљну групу са којом сте радили и на основу чега сте то проценили?

Деца су радознала и радо прихватају новине..Они немају отпор према новитетима и технологији, као неки од нас старијих.Сматрам да су моји ученици већ довољно зрели(завршили су трећи разред) за овакав вид комуникације ван школе и да ће им бити лакше и занимљивије да извршавају одређене задатке на овај начин.Свака промена у наставном процесу доприноси његовој свежини,живости,подстиче активност и креативност ученика.У овом случају ученици треба да буду носиоци активности,реализатори,а ја-учитељ-само координатор и партнер. Они уче да се међусобно уважавају,од њих се захтева одговорност,озбиљност у раду, комуникација је писана и мора да буде писмена,што није увек случај,уче се некој врсти информатичког бон-тона.Наши ученици су свакодневно(код куће) окружени најразличитијом техником и технологијом – од ТВ пријемника,мобилних телефона, до рачунара.То, по мом мишљењу треба искористити,усмерити, колико год је могуће.Треба их научити да рачунар није само справа на којој играју игрице,већ им може бити од користи у стицању знања и размени информација. Треба им пружити могућност да бирају,а не препустити их Facebook-u,који није за њих,а није ни безбедан.

# Која знања/ вештине стечене на семинару нисте могли да примените у пракси? Наведите разлоге.

На семинару сам се обучила за рад у Microsoft Live@Edu servisu,али то је програм који је намењен школама, а ми у школи то немамо.У својој учионици немам компјутер и то отежава рад и објашњавање ученицима свега што је везано за овакав начин рада.

# Шта бисте још пoделили са другима јер сматрате да је важнo, а нисте навели?

Мислим да не треба да чекамо да се нешто деси, већ да рад са својим ученицима организујемо најбоље што умемо,пратећи њихова интересовања, жеље,могућности.Треба разумети време у коме живимо,прихватити новине и прилагодити их себи и својим ђацима

Електротехнички факултет у Нишу и Microsoft организују одличне on-line семинаре(курсеве),који су одобрени од Министарства просвете и налазе се у Каталогу стручног усавршавања, а што је веома важно БЕСПЛАТНИ СУ.Потребан је само рачунар,интернет,добра воља да се учи и одвоји мало слободног времена.На сваки семинар се пријави преко 1000 наставника из целе Србије. Мислим да то довољно говори.

Сабор учитеља,такође вид стручног усавршавања,је огромна ризница идеја учитеља Србије.Два дана учитељи приказују своје часове и представљају своје радове из свих наставних и ваннаставних области. Тај ентузијазам и љубав треба видети.

# Уколико имате прилог који поткрепљује Ваш рад, можете нам га доставити уз формулар.